ประกาศธนาคารแห่งประเทศไทยที่ สรข. 1/2553เรื่อง การส่งรายงานข้อมูลต่อธนาคารแห่งประเทศไทย----------------------------------------------อื่นๆ - 1.เหตุผลประกาศ ตามที่ธนาคารแห่งประเทศไทย ได้อาศัยอํานาจตามความในมาตรา 71 แห่งพระราชบัญญัติธุรกิจสถาบันการเงิน พ.ศ. 2551 ออกประกาศธนาคารแห่งประเทศไทย ที่ สรข. 10 / 2551 เรื่องการส่งรายงานข้อมูลต่อธนาคารแห่งประเทศไทย ลงวันที่ 27 พฤศจิกายน 2551 กําหนดให้สถาบันการเงินรายงานข้อมูลต่อธนาคารแห่งประเทศไทยรูปแบบชุดข้อมูล (Data Set) โดยผ่านวิธีทางอิเล็กทรอนิกส์ตามวิธีการและหลักเกณฑ์ที่กําหนดในระเบียบธนาคารแห่งประเทศไทยว่าด้วยบริการด้านการรับส่งข้อมูลด้วยวิธีอิเล็กทรอนิกส์เกี่ยวกับระบบบริหารข้อมูลของธนาคารแห่งประเทศไทย พ.ศ. 2546 นั้น เนื่องจากสภาวิชาชีพบัญชี ได้กําหนดให้นิติบุคคลที่มีส่วนได้ส่วนเสียต่อสาธารณะถือปฏิบัติตามมาตรการฐานการบัญชีและมาตรฐานการรายงานทางการเงินที่สอดคล้องกับมาตรฐานการบัญชีระหว่างประเทศและมาตรฐานการรายงานทางการเงินระหว่างประเทศทุกฉบับสําหรับงบการเงินที่เริ่มต้นในหรือหลังวันที่ 1 มกราคม 2554 เป็นต้นไป ดังนั้น เพื่อให้ข้อมูลงบการเงินที่สถาบันการเงินรายงานให้ธนาคารแห่งประเทศไทยสอดคล้องกับมาตรฐานที่สภาวิชาชีพบัญชีได้กําหนดไว้ และธนาคารแห่งประเทศไทยได้ออกประกาศเรื่องหลักเกณฑ์การขออนุญาตจัดตั้งสาขาเพิ่มเติมและการประกอบกิจการสาขาที่จัดตั้งเพิ่มเติมของธนาคารพาณิชย์ต่างประเทศ รวมทั้งได้ยกเลิกการรายงานชุดข้อมูล Fee Rate Summary (DS\_FRS) ธนาคารแห่งประเทศไทยจึงได้ออกประกาศฉบับนี้เพื่อใช้แทนประกาศฉบับดังกล่าวข้างต้น โดยมีการเปลี่ยนแปลงสาระสําคัญดังนี้ 1. ปรับปรุงรายการทางบัญชีของชุดข้อมูล (Data Set) ที่เกี่ยวกับงบการเงินและชุดข้อมูลอื่นที่เกี่ยวข้อง จํานวน 4 ชุดข้อมูล ตามรายละเอียดดังนี้ 1.1 Balance Sheet (DS\_BLS) 1.2 Profit and Loss (DS\_PNL) 1.3 Interest Rate Risk (DS\_IRR) 1.4 Capital Fund (DS\_CAP) 2. ให้สาขาธนาคารพาณิชย์ต่างประเทศที่ได้รับอนุญาตให้จัดตั้งสาขาเพิ่มเติมตามแผนพัฒนาระบบสถาบันการเงิน ระยะที่2 รายงานชุดข้อมูลเพิ่มเติม จํานวน 2 ชุดข้อมูล ตามรายละเอียดดังนี้ 2.1 Branch Summary (DS\_BSM) 2.2 Income and Expense by Branch (DS\_IEB) 3. ยกเลิกการรายงานชุดข้อมูล Fee Rate Summary (DS\_FRS) สําหรับข้อมูลอัตราค่าธรรมเนียมที่สถาบันการเงินประกาศเปลี่ยนแปลงตั้งแต่วันที่ 1 ตุลาคม 2553 เป็นต้นไปอื่นๆ - 2.อํานาจตามกฎหมาย อาศัยอํานาจตามความในมาตรา 71 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทย กําหนดให้สถาบันการเงินจัดทําและส่งรายงานข้อมูลตามหลักเกณฑ์ที่ธนาคารแห่งประเทศไทยประกาศกําหนดอื่นๆ - 3.ขอบเขตการบังคับใช้ ประกาศฉบับครั้งนี้ให้ใช้บังคับกับสถาบันการเงินตามกฎหมายว่าด้วยธุรกิจสถาบันการเงินอื่นๆ - 4.ประกาศและหนังสือเวียนที่ยกเลิก ประกาศธนาคารแห่งประเทศไทยที่ สรข. 10/2551 เรื่องการส่งรายงานข้อมูลต่อธนาคารแห่งประเทศไทย ลงวันที่ 27 พฤศจิกายน 2551อื่นๆ - 5.เนื้อหา 5.1 ให้สถาบันการเงินจัดทําและส่งรายงานข้อมูลในรูปแบบชุดข้อมูล (Data Set) ตามรายชื่อชุดข้อมูล (Data Set) ที่กําหนดให้สถาบันการเงินรายงาน (เอกสารแนบ1) และคู่มือการจัดทําข้อมูล (Data Set Manual) โดยให้จัดส่งข้อมูลให้ธนาคารแห่งประเทศไทยด้วยวิธีการทางอิเล็กทรอนิกส์ตามวิธีการและหลักเกณฑ์ตามกําหนดใน "ระเบียบธนาคารแห่งประเทศไทยว่าด้วยบริการด้านการรับส่งข้อมูลด้วยวิธีอิเล็กทรอนิกส์เกี่ยวกับระบบบริหารข้อมูลของธนาคารแห่งประเทศไทย พ.ศ. 2546" ลงวันที่ 15 กันยายน พ.ศ.2546 (เอกสารแนบ2) รวมทั้งที่แก้ไขเพิ่มเติม 5.2 การจัดส่งรายงานชุดข้อมูลที่ปรับปรุงใหม่ให้ถือปฏิบัติดังต่อไปนี้ 5.2.1 ชุดข้อมูลที่กําหนดให้รายงานตามงวดการบัญชีที่เริ่มต้นในหรือหลังวันที่ 1 มกราคม 2554 เป็นต้นไป - Balance Sheet (DS\_BLS) - Profit and Loss (DS\_PNL) - Interest Rate Risk (DS\_IRR) 5.2.2 ชุดข้อมูลที่กําหนดให้รายงานงวดแรกสําหรับข้อมูล ณ สิ้นเดือนมกราคม 2554 - Capital Fund (DS\_ CAP) 5.3 ให้ถือว่าธนาคารแห่งประเทศไทยได้รับรายงานข้อมูลตามชุดข้อมูล (Data Set) ในวันที่สถาบันการเงินส่งข้อมูลผ่านระบบสื่อสารอิเล็กทรอนิกส์และข้อมูลที่ส่งมานั้นมีความถูกต้องโดยผ่านหลักเกณฑ์การตรวจสอบเบื้องต้น (Basic Validation) ของระบบบริหารข้อมูลของธนาคารแห่งประเทศไทยแล้วอื่นๆ - 6.วันเริ่มต้นบังคับใช้ ประกาศนี้ให้ใช้บังคับตั้งแต่วันที่ 1 ตุลาคม 2553 เป็นต้นไปผู้มีอํานาจลงนาม - ประกาศ ณ วันที่ 25 สิงหาคม 2553 (นางธาริษา วัฒนเกส)ผู้ว่าการธนาคารแห่งประเทศไทย